คลังเร่งสอบขาดทุนจำนำข้าว
รมว.คลัง สั่งเร่งสอบความเสียหายจากโครงการรับจำนำข้าว เพื่อฟ้องเอาผิดชดใช้ค่าเสียหาย
17 ก.ย. 2558

รมว.คลัง สั่งเร่งสอบความเสียหายจากโครงการรับจำนำข้าว เพื่อฟ้องเอาผิดชดใช้ค่าเสียหาย
นายอภิศักดิ์ ตันติวรวงศ์ รมว.คลัง กล่าวว่า ได้เร่งให้คณะกรรมการพิจารณาความเสียหายจากโครงการรับจำนำข้าวของรัฐบาลที่ผ่านมาสรุปผลการตรวจสอบ เพื่อส่งเรื่องให้คณะกรรมการรับผิดทางแพ่งของกรมบัญชีกลางดำเนินการพิจารณาเรียกความเสียหายจากบุคคลที่เกี่ยวข้องต่อไป ซึ่งคณะกรรมการตรวจสอบความเสียหายมี 2 ชุด ในชุดแรกเป็นคณะกรรมการที่ขึ้นกับสำนักนายกรัฐมนตรี อีกชุดหนึ่งเป็นคณะกรรมที่อยู่กับกระทรวงการคลัง ซึ่งยังมีเวลาดำเนินการเพราะอายุความยังอยู่อีกมาก
รมว.คลัง กล่าวว่า ขณะนี้ยังไม่มีความจำเป็นเร่งด่วนออก พ.ร.บ.ให้อำนาจกระทรวงการคลังกู้เงินเพื่อบริหารจัดการหนี้ 7.2 แสนล้านบาท เนื่องจากการบริหารหนี้แบบปกติยังดำเนินการได้อยู่ และยังไม่มีสัญญาณว่าการชำระหนี้จะกระจุกตัวมากเกินไป และการการก่อนหนี้ไม่ได้เดินเพดานที่กรอบความยั่งยืนทางการคลังกำหนดไว้
ทั้งนี้ พ.ร.บ. บริหารหนี้ 7.2 แสนล้านบาท เป็นซึ่งที่ทีมเศรษฐกิจของรัฐบาลชุดเก่าดำเนินการมา ซึ่้งเป็นการบริหารหนี้จากโครงการรับจำนำข้าว 5 แสนล้านบาท ที่เหลือเป็นการบริหารหนี้ที่กระทรวงการคลังต้องชดเชยขาดทุนให้กับการรถไฟแห่งประเทศไทย (ร.ฟ.ท.) องค์การขนส่งมวลชนกรุงเทพ (ขสมก.) และกองทุนประกันสังคม
รมว.คลัง กล่าวว่า ยังไม่มีข้อสรุปเรื่องมาตรการลดหย่อนภาษีให้ธุรกิจอสังหาริมทรัพย์ ที่ผ่านมาได้เชิญอุตสาหกรรมหลายกลุ่มมาหารือ ว่ามีปัญหาการดำเนินการธุรกิจและจะให้รัฐบาลช่วยตรงไหนได้บ้าง ซึ่งจะเป็นส่วนช่วยสำคัญทำให้เศรษฐกิจไทยก้าวพ้นการชะลอตัวในขณะนี้ไปได้